[bookmark: _Hlk34920364]5. pielikums iepirkuma nolikumam
“Reversās osmozes sistēmas iekārtas iegāde un uzstādīšana”
 (id. Nr. Rīgas 2.slimnīca 2024/02)

Iepirkuma līgums Nr. ___/2024
(PROJEKTS)
 
Rīgā, *Dokumenta datums ir Puses pēdējā elektroniskā paraksta un tā laika zīmoga datums
	
SIA „Rīgas 2. slimnīca”, reģistrācijas Nr.40003184960, juridiskā adrese: Ģimnastikas iela 1, Rīga, LV-1004, , kuru saskaņā ar statūtiem pārstāv valdes priekšsēdētājs Sandris Petronis un valdes loceklis Kristaps Ločs (turpmāk – Pircējs), no vienas puses, 
un 
________________________ (komersanta nosaukums), reģistrācijas Nr._________, juridiskā adrese:______________, kuru saskaņā ar statūtiem/pilnvaru pārstāv ______________________  (amata nosaukums, vārds, uzvārds) (turpmāk – Piegādātājs), no otras puses,
kā arī abi kopā vai katrs atsevišķi (turpmāk - Puses vai Puse), ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi - bez maldības, viltus un spaidiem, savstarpēji vienojoties un pamatojoties uz iepirkuma Publisko iepirkumu likuma 9. panta kārtībā “Reversās osmozes sistēmas iekārtas iegāde un uzstādīšana” (id. Nr. Rīgas 2. slimnīca 2024/02) (turpmāk – Iepirkuma procedūra) rezultātiem, noslēdz šādu līgumu (turpmāk – Līgums):
1.Līguma priekšmets
1.1 Pircējs apņemas pirkt un Piegādātājs apņemas pārdot, piegādāt un uzstādīt __ (___) ražotājfirmas ______________ (turpmāk – Ierīce) reversās osmozes sistēmas iekārtu un veikt Pircēja darbinieku apmācību, kā arī veikt ražotāja noteikto Ierīces tehnisko apkopi visā garantijas termiņa laikā, atbilstoši Līgumam un Piegādātāja iesniegtajam piedāvājumam Iepirkuma procedūrā (turpmāk – Piedāvājums), tai skaitā, bet neaprobežojoties, tā finanšu piedāvājumam, kas ar Līguma spēkā stāšanās brīdi kļūst par Līguma neatņemamu sastāvdaļu.
2.Ierīces kvalitāte, tehniskā apkope un garantija
2.1 Ierīcei jāatbilst Piedāvājumam. Piegādātājs piegādā tikai Piedāvājumā norādīto konkrētā ražotāja Ierīci ar noteiktajiem Ierīces parametriem un komplektāciju.
2.2 Piegādātājs ir atbildīgs par piegādātās Ierīces kvalitāti un šai sakarā apņemas atlīdzināt Pircējam visus pierādāmos ar Ierīces neatbilstību kvalitātei saistītos zaudējumus.
2.3 Ierīces garantijas termiņš ir ____ (_____) mēneši no Ierīces uzstādīšanas un nodošanas – pieņemšanas akta abpusējas parakstīšanas dienas. Norādītais garantijas termiņš attiecināms uz visiem piegādātās Ierīces komplektējošajiem elementiem.
2.4 Tehniskā apkope ietver visus nepieciešamos ražotāja noteiktos regulāri veicamos darbus un maināmos materiālus, lai nodrošinātu Ierīces pilnvērtīgu ekspluatāciju. Garantijas laikā tehnisko apkopi, garantijas apkalpošanu un citus remontus veic sertificēti inženieri ar tiesībām veikt medicīniskā aprīkojuma tehnisko apkopi, garantijas apkalpošanu un citus remontus.
2.5 Garantijas termiņā Piegādātājs ir atbildīgs par jebkuru Preces defektu un/vai darbības traucējumu, ja vien tas nav radies Pircēja Ierīces nepareizas ekspluatācijas dēļ.
2.6 Iekārtas remontu veic ne vēlāk kā __ (__________) stundu laikā (arī brīvdienās un svētku dienās) no pieteikuma saņemšanas brīža.
2.7 Piegādātājs aizvieto bojāto Ierīci ar līdzvērtīgu uz Ierīces remonta laiku, ja remonts plānots ilgāk kā 7 (septiņas) dienas.
2.8 Ierīcei nepieciešamo tehnisko apkopi un remontu garantijas periodā Piegādātājs veic bez papildu samaksas.
2.9 Piegādātājs nodrošina Ierīces tehnisko uzraudzību (funkciju atbilstības testu un elektrodrošības pārbaudes) atbilstoši Ministru kabineta 2017. gada 28. novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” ___ mēnešu periodā bez papildu samaksas.
3.Līguma summa un norēķinu kārtība
3.1. Ierīces cena (tai skaitā, tās piegāde, uzstādīšana, darbinieku apmācība) ir _____ EUR (___) bez __% pievienotā vērtības nodokļa (turpmāk – PVN), kur kopējais PVN ir ___ EUR (____), veidojot kopējo līguma summu ar PVN ___ EUR (___) (turpmāk - Kopējā līguma summa). 
3.2.Kopējā līguma summā ir ietverti nodokļi, nodevas, PVN, Ierīces vērtība, piegāde, uzstādīšana, darbinieku apmācība darbam ar Ierīci, transporta izdevumi nodrošinot Ierīces piegādi, uzstādīšanu, garantijas izdevumi, garantijas tehniskās apkopes laikā visu nepieciešamo ražotāja noteikto regulāri veicamo darbu un maināmo materiālu izmaksas, tai skaitā, iespējamie sadārdzinājumi, un visas citas izmaksas, kuras rodas vai var rasties Piegādātājam saistībā ar Līguma priekšmetu visā Līguma darbības termiņā.
3.3.Ja saskaņā ar Latvijas Republikā spēkā esošajiem normatīvajiem aktiem turpmāk tiek grozīta PVN likme, Kopējā līguma summa (kā arī jebkuru Līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām bez atsevišķas Pušu vienošanās, ņemot par pamatu līguma summu bez PVN, kas paliek nemainīga, un jauno nodokļa likmi.
3.4.Avansa maksājumi nav paredzēti.
3.5.Pircējs Ierīces apmaksu veic 30 (trīsdesmit) kalendāro dienu laikā pēc Ierīces nodošanas – pieņemšanas akta abpusējas parakstīšanas un Piegādātāja rēķina saņemšanas dienas ar bezskaidras naudas pārskaitījumu uz Piegādātāja norādīto norēķinu kontu bankā.
3.6. Piegādātājs, papildus Latvijas Republikā spēkā esošajos normatīvajos aktos izvirzītajām prasībām dokumentu noformēšanai un to saturam, visos Pircējam iesniegtajos dokumentos (rēķinos, u.tml.) norāda Pircēja rekvizītus un atsauci uz Līguma Nr..
4.Līguma darbības termiņš, pirmstermiņa laušana un Līguma grozīšana
4.1.Līgums stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei, t.i., līdz brīdim, kad pilnībā nokārtoti visi maksājumi un beidzies Ierīces garantijas termiņš.
4.2.Līguma pirmstermiņa laušana iespējama:
4.2.1 Pusēm vienojoties;
4.2.2.Pusēm ir tiesības vienpusēji lauzt Līgumu, ja viena no Pusēm likumā noteiktajā kārtībā tiek atzīta par maksātnespējīgu vai bankrotējušu vai pret to uzsākts likvidācijas process;
4.2.3. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.2.4. Citos Līgumā un Latvijas Republikā spēkā esošajos normatīvajos aktos noteiktajos gadījumos un kārtībā.
4.3 Visi Līguma grozījumi, vienošanās un papildinājumi ir jānoformē rakstiski, kuri, Pusēm parakstot, kļūst par Līguma neatņemamu sastāvdaļu. 
4.4 Līgumā var tikt veikti nebūtiski grozījumi saskaņā ar Publisko iepirkumu likumu. Būtiski Līguma grozījumi var tikt veikti Publisko iepirkumu likuma 61. panta trešajā un piektajā daļā noteiktajos gadījumos. Gadījumā, ja Līgumā nav norādīti Publisko iepirkumu likuma 61. panta trešās daļas 1.punktā konkrēti paredzētie grozījumi, Pasūtītājs neizslēdz iespēju, ka varētu rasties Publisko iepirkumu likuma 61. panta trešās daļas 2., 3., un 4.punktā paredzētie grozījumu gadījumi.
4.5 Pušu reorganizācija un uzņēmuma pāreja nevar būt par pamatu Līguma pārtraukšanai vai izbeigšanai. Ja kāda no Pusēm tiek reorganizēta, šī Līguma saistības pilna apjomā pāriet Puses tiesību un saistību pārņēmējam, Pasūtītājam pirms tam izvērtējot atbilstību noteiktajām kvalifikācijas prasībām un citām Publisko iepirkumu likumā noteiktajām prasībām. Par šajā punktā minēto apstākļu iestāšanos Puse iesniedz otrai pusei visu nepieciešamo informāciju izvērtēšanai vismaz 1 (vienu) mēnesi iepriekš.
5. Ierīces piegādes vieta, termiņš un kārtība
5.1. Ierīces piegādes, uzstādīšanas un Pircēja darbinieku apmācību vieta ir SIA „Rīgas 2.slimnīca”, Ģimnastikas ielā 1, Rīgā, LV-1004.
5.2. Ierīces piegādes un uzstādīšanas laiks – ne ilgāk kā 3 (trīs) kalendāro mēnešu laikā no Līguma spēkā stāšanās dienas. Piegādātājs Ierīces piegādi var veikt ātrāk. Ierīces saņemšana un uzstādīšana tiek fiksēta ar attiecīgu dokumentu.
5.3. Piegādātājam Ierīces piegādes datums, kā arī laiks ir saskaņojams, vismaz 1 (vienu) nedēļu iepriekš, ar Pircēja pārstāvi, nosūtot Pircēja pārstāvim rakstveida pieprasījumu saskaņojuma sniegšanai elektroniskā veidā vai pa tālruni. Pircēja pārstāvis saskaņojumu akceptē vai to noraida, norādot noraidīšanas pamatojumu un iespējamo tuvāko Ierīces piegādes un uzstādīšanas datumu, 2 (divu) darba dienu laikā no pieprasījumu saskaņojuma sniegšanai saņemšanas dienas, tādā pašā veidā kā minēto pieprasījumu veicis Piegādātājs.
5.4. Pircēja darbinieku apmācība jāveic 2 (divu) nedēļu laikā no Ierīces piegādes dokumenta parakstīšanas brīža.
5.5. Piegādātājs pēc Ierīces uzstādīšanas nodrošina Ierīces lietotāju praktisko apmācību latviešu valodā ne mazāk kā 2 (diviem) Pircēja darbiniekiem, atbilstoši ražotāja norādījumiem.
5.6. Pēc apmācību veikšanas Piegādātājs izsniedz katram Pircēja darbiniekam apmācības apguvi apliecinošu dokumentu, kurš satur šādu informāciju: darbinieka vārds un uzvārds; apmācību programmas nosaukums; Ierīces nosaukums; mācību norises vieta, laiks; pasniedzēja vārds, uzvārds un paraksts.
5.7. Piegādātājam Pircēja darbinieku apmācību datums, kā arī laiks, ir saskaņojams, vismaz 5 (piecas) darba dienas iepriekš, ar Pircēja pārstāvi, nosūtot Pircēja pārstāvim rakstveida pieprasījumu saskaņojuma sniegšanai elektroniskā veidā vai pa tālruni. Pircēja pārstāvis saskaņojumu akceptē vai to noraida, norādot noraidīšanas pamatojumu un iespējamo tuvāko Pircēja darbinieku apmācību datumu, 2 (divu) darba dienu laikā no pieprasījumu saskaņojuma sniegšanai saņemšanas dienas, tādā pašā veidā kā minēto pieprasījumu veicis Piegādātājs.
5.8. Piegādātājs piegādāto Ierīci nodod, bet Pircējs pieņem ar Ierīces nodošanas – pieņemšanas aktu (turpmāk – Akts). Piegādātājs Ierīci skaitās nodevis un Pircējs pieņēmis pēc Ierīces uzstādīšanas un Piegādātāja veiktajām Pircēja darbinieku apmācībām darbam ar Ierīci, ko apliecina abpusēji parakstīts Akts, kurā norādīts Ierīces piegādes (pilnas komplektācijas) un uzstādīšanas datums un Pircēja darbinieku apmācībām darbam ar Ierīci datums.
5.9. Piegādātājs kopā ar Aktu nodod Pircējam ražotāja izsniegtu informāciju par Ierīcei ekspluatācijas laikā veicamo elektrodrošības un funkcionālo pārbaužu biežumu un tajās veicamiem mērījumiem un tehniskās apkopes biežumu un tehniskās apkopes laikā veicamo darbu un maināmo detaļu sarakstu, saskaņā ar Ministru kabineta 2017. gada 28. novembra noteikumiem Nr. 689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”.
5.10. Piegādātājs kopā ar Aktu nodod Pircējam Ierīces lietošanas instrukciju latviešu valodā papīra un elektroniskā formātā;
5.11. Līdz Akta abpusējai parakstīšanai visi riski, tai skaitā risks par Ierīces bojājumiem vai bojāeju gulstas uz Piegādātāju.
5.12. Ierīces īpašuma tiesības no Piegādātāja uz Pircēju pāriet ar Akta abpusēju parakstīšanas brīdi.
5.13. Gadījumā, ja Līguma saskaņošanas vai tā izpildes gaitā notiek izmaiņas nepieciešamo jebkāda Ierīces un/vai tās sastāvdaļu, ražošanā vai pieejamībā, kā arī ar Līguma izpildi saistīto darbu tehnoloģiskajā izpildījumā, par ko Piegādātājs var uzrādīt ražotāja vai citas atbildīgas institūcijas apliecinājumu, Piegādātājs var piedāvāt un Pircējs var piekrist, ka Līgums tiek izpildīts, izmantojot Piedāvājumam atbilstošus ekvivalentus (Ierīces un/vai tās sastāvdaļas, u.tml.), kā arī pielietojot citāda rakstura, ar Līguma izpildē saistīto darbu tehnoloģisko izpildījumu. Piegādātājs garantē, ka šādā gadījumā ekvivalentais tehnoloģiskais izpildījums, Ierīce un/vai tās sastāvdaļas, atbildīs visām Pircēja Iepirkuma procedūras dokumentācijā noteiktajām prasībām, kā arī to, ka Piegādātāja Piedāvājuma cena netiks paaugstināta un tiks ievēroti visi pārējie Iepirkuma procedūras nosacījumi.
6. Pretenzijas
6.1.Pircējam ir tiesības izvirzīt pretenzijas par piegādātās Preces kvalitāti visā Līguma darbības laikā.
6.2.Izvirzot pretenziju, Pircējs iesniedz Piegādātājam attiecīgu pretenzijas aktu.
6.3.Piegādātājam pretenzijas akts ir jāizskata pēc būtības un jādod atbilde Pircējam 5 (piecu) kalendāro dienu laikā no pretenzijas akta saņemšanas dienas, norādot turpmāko rīcības modeli.
7.Pušu atbildība
7.1 Piegādātājs ir tiesīgs piemērot līgumsodu Pircējam par nesavlaicīgu maksājumu veikšanu 0.5% apmērā no kavētā maksājuma summas par katru maksājuma nokavējuma dienu, bet ne vairāk kā 10% apmērā no attiecīgi kavētā maksājuma kopējās summas.
7.2 Pircējs ir tiesīgs piemērot līgumsodu Piegādātājam par Līguma 2.6. un 5.2.punkā noteikto termiņu neievērošanu 0.5% apmērā no Ierīces cenas ar PVN, par katru termiņa nokavējuma dienu, bet ne vairāk kā 10% apmērā no Ierīces cenas ar PVN.
7.3 Līgumsoda samaksa neatbrīvo Puses no Līguma izpildes. Gadījumā, ja tiek aprēķināts līgumsods, Pircējam ir tiesības aprēķināto līgumsoda summu ieturēt no Piegādātājam izdarāmajiem maksājumiem.
7.4 Puses sedz viena otrai zaudējumus, kas radušies Līguma nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.
7.5 Līguma pārtraukšana neatbrīvo Puses no to saistību izpildes, kas ir radušās Līguma darbības laikā.
7.6 Pusēm nav tiesības nodod Līguma saistību izpildi trešajai personai.
7.7 Uz Līguma 7.1. punkta pamata aprēķinātais līgumsods, par kuru izrakstīts atsevišķs rēķins, Pircējam ir jānomaksā 10 (desmit) darba dienu laikā, skaitot no dienas, kad tas saņēmis rēķinu.

8. Apakšuzņēmēju nomaiņas un jauna apakšuzņēmēja piesaistīšanas kārtība
8.1 Uzsākot Līguma izpildi, Piegādātājs iesniedz iesaistīto apakšuzņēmēju, ja tādus plānots iesaistīt, (ieskaitot apakšuzņēmēju apakšuzņēmējus) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma.
8.2 Piegādātājs nav tiesīgs bez saskaņošanas ar Pircēju veikt Piegādātāja piedāvājumā norādītā apakšuzņēmēja nomaiņu un/vai iesaistīt papildu apakšuzņēmējus Līguma izpildē.
8.4. Pamatojoties uz Publisko iepirkumu likumā un iepirkuma nolikumā noteiktajam, Pircējs pieņem lēmumu atļaut vai atteikt Piegādātājam apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
8.5. Piegādātājs koordinē apakšuzņēmēju darbību un uzņemas visu atbildību par apakšuzņēmēju darba izpildes kvalitāti un Līguma noteikumu ievērošanu.
9.Līguma administrēšana
9.1 Līguma administrēšanai un tā organizatorisko jautājumu risināšanai Puses nozīmē šādus pārstāvjus (turpmāk– Pārstāvis vai Pārstāvji):
9.1.1. Pircēja pārstāvis: Medicīnas iekārtu inženieris Edgars Čimbars, 
mob. tālr. +371 20377685, e-pasts: edgars.cimbars@slimnica.lv;
9.1.2. Piegādātāja pārstāvis  ______, mob.tālr.: ____, e-pasts: ________;
9.2. Pārstāvju nomaiņas gadījumā otra Puse ir rakstiski informējama 3 (trīs) darba dienas iepriekš.
9.3. Puses apņemas nodrošināt Pārstāvjus ar nepieciešamajiem pilnvarojumiem un informēt par šiem pilnvarojumiem otru Pusi. Pārstāvju uzņemtās saistības ir saistošas Pusēm, ja vien vainīgā Puse nepierāda, ka tā informējusi otru Pusi par Pārstāvja pilnvaru atsaukšanu.
10.Citi noteikumi
10.1 Līgums pilnībā apliecina Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz tā priekšmetu.
10.2 Visas domstarpības un strīdus, kas radušies Līguma izpildes gaitā, Puses pirmkārt cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem un tajos noteiktajā kārtībā.
10.3 Visus pārējos jautājumus, kas nav atrunāti Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.
10.4 Ja kāds no Līguma punktiem nedarbojas un/vai zaudē savu spēku, tad tas neietekmē Līguma darbību kopumā.
10.5 Visi paziņojumi, kas attiecas uz Līguma noteikumu izpildi, sūtāmi uz Līgumā norādītajām Pušu juridiskajām adresēm vai nododami otrai Pusei personīgi. Adreses maiņa kļūst saistoša otrai Pusei tad, kad Puse, kuras adrese tiek mainīta, nosūta tai attiecīgu paziņojumu vai dokumentu, kas apstiprina šādas izmaiņas.
10.6 Visi Līguma pielikumi ir Līguma neatņemamas sastāvdaļas.
10.7 Puses apliecina, ka ar visiem Līguma punktiem ir iepazinušās, piekrīt tiem un vēlas noslēgt tieši šo un šādu Līgumu, ko apliecina, parakstot to. 
10.8 Puses ievēro vispārpieņemtos nepārvaramas varas (Force majeure) noteikumus, tas ir, līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis kāds šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
10.9 Attiecībā uz Līgumu un jebkuru informāciju, ko Puses viena otrai sniedz sakarā ar Līgumu uzskatāma par konfidenciālu, ja vien informācijas sniedzējs nenosaka pretēji vai informācija ir pieejama publiski.
10.10 Līgums noformēts uz 5 (piecām) lapas pusēm 1 (vienā) eksemplārā, parakstīts ar drošu elektronisko parakstu, kas satur laika zīmogu.

Pielikumā: 		
1) 1.pielikums - Tehniskā specifikācija,
2) 2.pielikums - Piegādātāja pieteikums dalībai iepirkumā.
11.Pušu paraksti
	Pircējs:
SIA „Rīgas 2.slimnīca”
Reģ. Nr. 40003184960		
Ģimnastikas iela 1, Rīga, LV-1004		 
tālrunis 67614973; fakss 67622006
e-pasts: slimnica@slimnica.lv
e-pasts rēķiniem: rekini@slimnica.lv
Banka: AS Swedbank
Konts LV13HABA0551008304147		
Kods HABALV22


(paraksts*)
valdes priekšsēdētājs Sandris Petronis

(paraksts*)
valdes loceklis Kristaps Ločs
	Piegādātājs: 











                       (paraksts*)

